S-5568/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. október 2019, á hendur S-kk-þgf J-kk-þgf H-kk-þgf, kt. [...], [...], [...], fyrir umferðarlagabrot, framin í Reykjavík á árinu 2018, með því að hafa:

Fimmtudaginn 12. apríl, ekið bifreiðinni [...] sviptur ökurétti um Faxafen uns lögregla hafði afskipti af honum á bifreiðastæði við Hagkaup í Skeifunni.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Sunnudaginn 4. nóvember, ekið bifreiðinni NON93 sviptur ökurétti um Stekkjarbakka uns lögregla stöðvaði aksturinn við Skálará.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Mál nr. 007201875152

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. október 2019 á ákærði að baki nokkuð langan sakaferil og hefur meðal annars ítrekað gerst sekur um að aka sviptur ökurétti. Var hann síðast dæmdur 26. júní 2019 til að sæta átján mánaða fangelsi og sviptur ökurétti ævilangt, fyrir að aka sviptur ökurétti og að aka undir áhrifum áfengis og ávana og fíkniefna. Við ákvörðun refsingar er við það miðað að ákærði hafi nú í 10 skipti innan ítrekunartíma, sbr. 3. mgr. 71. gr. almennra hegningarlaga nr. 19/1940 gerst sekur um að aka sviptur ökurétti.

Þau brot sem ákærði er sakfelldur fyrir nú voru framin fyrir uppsögu framangreinds dóms og verður ákærða því nú dæmdur hegningarauki og gerð refsing í einu lagi í samræmi við 78. gr. almennra hegningarlaga nr. 19/1940. Þá verður jafnramt að líta til 1. mgr. 100. gr. umferðarlaga nr. 50/1987, en með dóminum frá 26. júní sl. var ákærði dæmdur í 18 mánaða fangelsi og því ekki efni til að dæma hann til lengri fangelsisvistar nú en 6 mánaða.

Með hliðsjón af framangreindu, sakarefni málsins dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði og þykja ekki efni til þess að skilorðsbinda refsinguna.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf J-kk-nf H-kk-nf, sæti fangelsi í 6 mánuði.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur.

H-kvk-nf S-kvk-nf B-kvk-nf

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. október 2019 á ákærði að baki nokkuð langan sakaferil og hefur meðal annars ítrekað gerst sekur um að aka sviptur ökurétti. Var hann síðast dæmdur 26. júní 2019 til að sæta átján mánaða fangelsi og sviptur ökurétti ævilangt, fyrir að aka sviptur ökurétti og að aka undir áhrifum áfengis og ávana og fíkniefna. Við ákvörðun refsingar er við það miðað að ákærði hafi nú í 10 skipti innan ítrekunartíma, sbr. 3. mgr. 71. gr. almennra hegningarlaga nr. 19/1940 gerst sekur um að aka sviptur ökurétti.

Þau brot sem ákærði er sakfelldur fyrir nú voru framin fyrir uppsögu framangreinds dóms og verður ákærða því nú dæmdur hegningarauki og gerð refsing í einu lagi í samræmi við 78. gr. almennra hegningarlaga nr. 19/1940. Þá verður jafnramt að líta til 1. mgr. 100. gr. umferðarlaga nr. 50/1987, en með dóminum frá 26. júní sl. var ákærði dæmdur í 18 mánaða fangelsi og því ekki efni til að dæma hann til lengri fangelsisvistar nú en 6 mánaða.

Með hliðsjón af framangreindu, sakarefni málsins dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði og þykja ekki efni til þess að skilorðsbinda refsinguna.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

Ákærði, S-kk-nf J-kk-nf H-kk-nf, sæti fangelsi í 6 mánuði.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur.

H-kvk-nf S-kvk-nf B-kvk-nf